b"\n_START_ARTICLE_\nXarop de palma\n_START_PARAGRAPH_\nEl xarop de palma o mel de palma \xc3\xa9s un xarop comestible produ\xc3\xaft per la saba d'un gran nombre de palmeres. Es produeix a les illes Can\xc3\xa0ries (miel de palma) i a regions litorals d'Am\xc3\xa8rica del sud. Malgrat el nom de mel de palma no \xc3\xa9s pas mel d'abelles que visitin les flors de les palmeres.\n_START_SECTION_\nTipus\n_START_PARAGRAPH_\nA les illes Can\xc3\xa0ries el xarop de palma es fa de la saba de l'esp\xc3\xa8cie de palmera can\xc3\xa0ria (Phoenix canariensis) i especialment al municipi de La Gomera de Vallhermoso. A Xile es fa de la palmera de Xile, que est\xc3\xa0 amena\xc3\xa7ada d'extinci\xc3\xb3. Tamb\xc3\xa9 es fa del cocoter, del g\xc3\xa8nere Borassus, etc._NEWLINE_A les Can\xc3\xa0ries la saba de la palmera rep el nom de guarapo i l'extracci\xc3\xb3, amb una incisi\xc3\xb3 a la palmera i un recipient que recull la saba, es fa de nit per evitar que la llum solar espatlli la saba. El guarapo es bull durant hores fins a reduir-lo a un 10% que \xc3\xa9s un xarop fosc i dol\xc3\xa7. Despr\xc3\xa9s de ser-ne recollida la saba, cada dia, de gener a juny, una palmera necessita cinc anys per a recuperar-se i tornar a fer-li incisions.\n_START_SECTION_\nUsos\n_START_PARAGRAPH_\nEl xarop de palma acompanya certs pastissos i postres o gelats. Es fa servir molt a la cuina del sud-est asi\xc3\xa0tic. La seva dol\xc3\xa7or tempera els curris. Si el xarop de palma es fa fermentar d\xc3\xb3na begudes alcoh\xc3\xb2liques i si es destil\xc2\xb7la begudes alcoh\xc3\xb2liques destil\xc2\xb7lades com l'Arrack"